Държавен вестник, бр. 39, 2000 г., стр. 11

Б Р О Й 39
Д Ъ Р Ж А В Е Н   В Е С Т Н И К
С Т Р .  1 1
Чл. 6. Агенцията събира приходи от:
1. дейности по предоставяне за ползване на
рейдови лодки;
2. провлачване или тласкане на кораби и
други плаващи обекти;
3. възнаграждения за спасяване на имущес-
тво на море и река;
4. предоставяне на услуги по контрол на
трафика;
5. предоставяне на хидрометеорологична
информация;
6. съдоподемна и аварийно-спасителна дейност;
7. хидрографни промери.
Г л а в а  в т о р а
ПРАВОМОЩИЯ НА ИЗПЪЛНИТЕЛНИЯ
ДИРЕКТОР
Раздел I
Общи положения
Чл. 7. Агенцията се ръководи и представля-
ва от изпълнителен директор, който се назна-
чава от министъра на транспорта и съобщени-
ята съгласувано с министър-председателя.
Чл. 8. (1) Изпълнителният директор е орган
на изпълнителната власт.
(2) Изпълнителният директор отговаря за
организацията и дейността на агенцията.
Раздел II
Правомощия на изпълнителния директор
Чл. 9. (1) Изпълнителният директор:
1. организира изпълнението на наредбите, пра-
вилниците, инструкциите и заповедите, издадени
по въпросите, отнасящи се до корабоплаването;
2. упражнява контрол върху българските
кораби в предвидените от закона случаи;
3. упражнява контрол върху корабите, посе-
щаващи български пристанища;
4. упражнява контрол върху безопасното ко-
рабоплаване в морските пространства и във вът-
решните водни пътища на Република България;
5. упражнява контрол в морските простран-
ства и във вътрешните водни пътища на Репуб-
лика България по въпросите, отнасящи се до
опазване на морската и речната среда от замър-
сяване, както и до предотвратяване, намалява-
не и ограничаване на замърсяването, произти-
чащо от корабоплаването;
6. организира и ръководи борбата с аварий-
ните разливи в района на Черно море и р. Ду-
нав, за които отговаря Република България;
7. организира и ръководи дейностите по тър-
сене и спасяване на море;
8. организира и ръководи дейностите по раз-
следване на аварийни случаи в корабоплаването;
9. осигурява участието в работата на между-
народните организации в областта на корабо-
плаването, като:
а) организира изпълнението на задължени-
ята, произтичащи от членството на Република
България в международните специализирани
организации, както и изпълнението на задъл-
женията, произтичащи от международните до-
говори в областта на корабоплаването, по кои-
то Република България е страна;
б) подготвя предложения до министъра на
транспорта и съобщенията за сключване, при-
съединяване, ратифициране, денонсиране и из-
меняне на международни договори и за участие
в международни организации;
10. сключва договори, свързани с осъщест-
вяването на дейността на агенцията;
11. утвърждава щатното разписание на аген-
цията и длъжностните характеристики на ра-
ботещите в нея служители;
12. назначава и освобождава държавните
служители в агенцията;
13. разрешава издаването на моряшки пас-
порти на морските лица.
(2) Функциите на изпълнителния директор в
негово отсъствие се изпълняват от определен от
него с писмена заповед служител на агенцията.
(3) Изпълнителният директор определя
служителите в дирекциите от специализира-
ната администрация, на които се възлагат ин-
спекторски функции за осъществяване на кон-
трола, предвиден в Кодекса на търговското
мореплаване.
Чл. 10. В изпълнение на своите правомощия
изпълнителният директор издава индивидуал-
ни административни актове.
Чл. 11. (1) Изпълнителният директор орга-
низира събирането, обобщаването и съхраня-
ването на статистическа информация от дей-
ността на агенцията.
(2) Изпълнителният директор организира
въвеждането на система за събиране на данни-
те, съдържащи се във водените от агенцията
регистри, на електронен носител.
Чл. 12. (1) Изпълнителният директор отго-
варя за своевременното събиране на приходите
и за целесъобразното и законосъобразното раз-
ходване на бюджетните средства.
(2) Изпълнителният директор представя на
министъра на транспорта и съобщенията еже-
годен доклад за дейността на агенцията.
Чл. 13. Изпълнителният директор осъщест-
вява своите правомощия в сътрудничество с
органите на изпълнителната власт за изпълне-
ние на единната държавна политика.
Г л а в а  т р е т а
СТРУКТУРА, ФУНКЦИИ И ОРГАНИЗА-
ЦИЯ НА РАБОТАТА НА АГЕНЦИЯТА
Раздел I
Общи положения
Чл. 14. (1) Агенцията участва в работата на
Международната морска организация на ООН
(ИМО), в Икономическата комисия на ООН
за Европа, в Международната организация за
подвижни далекосъобщения чрез спътници
(ИНМАРСАТ) и в други международни орга-
низации по въпросите на корабоплаването.
(2) Агенцията изготвя становища по проек-
тите на документи на органите и организации-
те по ал. 1 и участва в работните им сесии.
(3) Агенцията осигурява изпълнението на
решенията и препоръките на организациите по
ал. 1, отнасящи се до корабоплаването.